*118. számú előterjesztés*

*Bátaszék Város Településrendezési Eszközeinek teljes felülvizsgálatához kapcsolódó döntések elfogadása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet jegyző |

***Tisztelt Képviselő-testület!***

Bátaszék Város Településrendezési Eszközeinek- Településszerkezeti Terv és Helyi Építési Szabályzat - teljes felülvizsgálatáról a 309/2018. (X. 31.) önkormányzati határozat került elfogadásra. Az állami főépítész véleményében ezen határozat módosítását kérte az alábbiak szerint:

*"A Kt. 309/2018. (X.31.) döntése a felülvizsgálatot támogatja, a 72/2020. (III.26.) döntése azt tartalmazza, hogy egyetért a véleményezési dokumentációban foglaltakkal, azonban részletes, a területek és egyéb elemek változtatását támogató, beazonosítható, pontokba szedett fejlesztési döntéseket nem tartalmaz. A dokumentáció bármit tartalmazhat, az önkormányzati támogatottság nem igazolt, ezért ismételten kérjük a jogszabályi harmonizáción túli, tervezett változtatásokat megalapozó Kt. döntést megküldeni.”*

A határozat állami főépítész véleményének megfelelő módosítását az 1. számú határozati javaslat tartalmazza.

A 2. számú határozati javaslat a Döntés Bátaszék Város Településrendezési Eszközeinek - Településszerkezeti Terv és Helyi Építési Szabályzat - 2019. évi felülvizsgálata, továbbá az ahhoz készült környezeti értékeléshez beérkezett vélemények elfogadásáról szól. A vélemények és a hozzá kapcsolódó tervezői válaszok az előterjesztés mellékletét képezik, a partnerségi egyeztetés összegzésével és a lakossági fórum jegyzőkönyvével (előzetes tájékoztatás) együtt.

Kérem a határozati javaslatok elfogadását.

***1. sz. H a t á r o z a t i j a v a s l a t :***

**Bátaszék Város Településrendezési Eszközeinek - Településszerkezeti Terv és Helyi Építési Szabályzat - teljes felülvizsgálatáról szóló 309/2018. (X. 31.) önkormányzati határozat módosításáról**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel *a katasztrófavédelemről és a hozzá kapcsolódó egyes törvények módosításáról* szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere, a *Bátaszék Város Településrendezési Eszközeinek - Településszerkezeti Terv és Helyi Építési Szabályzat - teljes felülvizsgálatáról* szóló 309/2018. (X. 31.) önkormányzati határozatot az alábbi fejlesztési döntésekkel egészíti ki:

* + - 1. Az általános mezőgazdasági terület kategóriába sorolt 0130/1-2 és 0130/4-8 hrsz-ú ingatlanokat gazdasági területbe kívánja sorolni.
      2. Az általános mezőgazdasági terület kategóriába sorolt 0139/17 és 0140/2 hrsz-ú ingatlanokat gazdasági területbe kívánja sorolni.
      3. A zöldterület kategóriába sorolt 0409/3 hrsz-ú ingatlan északi részéből 2700 m2-t kereskedelmi szolgáltató területbe kívánja sorolni.
      4. Az erdőterület kategóriába sorolt 1064 hrsz-ú ingatlan északi részéből 1300 m2-t kereskedelmi szolgáltató területbe kívánja sorolni,
      5. A zöldterület kategóriába sorolt 594/2 hrsz-ú ingatlan nyugati nyúlványából 1400 m2-t településközpont területbe kívánja sorolni.

1. A beépítésre szánt különleges (sport) kategóriába sorolt 739/1-2 és 743 hrsz-ú ingatlanokat beépítésre nem szánt területbe kívánja sorolni.
2. A beépítésre szánt különleges (sport) kategóriába sorolt 2215 hrsz-ú ingatlant beépítésre nem szánt területbe kívánja sorolni.
3. A beépítésre szánt különleges (agyagbánya) kategóriába sorolt 0219/1 hrsz-ú ingatlant beépítésre nem szánt különleges rekreációs területbe kívánja sorolni.
4. A beépítésre szánt különleges (agyagbánya) kategóriába sorolt 0219/3 hrsz-ú ingatlant vízgazdálkodási területbe kívánja sorolni.
5. A beépítésre szánt különleges (agyagbánya) kategóriába sorolt 0216/1, 0219/4, 0220/2, 0220/8, 0369/8 és 0369/10 hrsz-ú ingatlanokat mezőgazdasági területbe kívánja sorolni.
6. A beépítésre szánt különleges (agyagbánya) kategóriába sorolt 0216/1, 0216/3, 0219/5 és 0369/12 hrsz-ú ingatlanokat erdő területbe kívánja sorolni.
7. A beépítésre szánt különleges (idegenforgalmi) kategóriába sorolt 0377/4 és 0378 hrsz-ú ingatlanokat mezőgazdasági területbe kívánja sorolni.
8. A beépítésre szánt különleges (szemétlerakó) kategóriába sorolt 0366/4 hrsz-ú ingatlant mezőgazdasági területbe kívánja sorolni.
9. A beépítésre szánt különleges (átmeneti hulladék tároló) kategóriába sorolt 046/6 hrsz-ú ingatlant erdő területbe kívánja sorolni.
10. A gazdasági kategóriába sorolt 046/27 hrsz-ú ingatlant erdő területbe kívánja sorolni.
11. A beépítésre szánt különleges (strandfürdő) kategóriába sorolt 0109/20 hrsz-ú ingatlant vízgazdálkodási területbe kívánja sorolni.
12. A beépítésre szánt különleges (pincesorok) kategóriába sorolt 2139/2 hrsz-ú ingatlant mezőgazdasági területbe kívánja sorolni.
13. A lakó kategóriába sorolt 537 és 538/2 hrsz-ú ingatlanokat vegyes területbe kívánja sorolni.
14. A beépítésre szánt különleges (önkormányzati beruházások) kategóriába sorolt 716/76 és 716/106 hrsz-ú ingatlanokat vegyes területbe kívánja sorolni.
15. A beépítésre szánt különleges (nagy területigényű kereskedelem) kategóriába sorolt 744/20, 749/2, 750 és 767/1 hrsz-ú ingatlanokat vegyes területbe kívánja sorolni.
16. A lakó kategóriába sorolt 642-644 hrsz-ú ingatlanokat vegyes területbe kívánja sorolni.
17. A lakó kategóriába sorolt 1973/92-96 hrsz-ú ingatlanokat gazdasági területbe kívánja sorolni.
18. A gazdasági kategóriába sorolt 045/6-7, 046/14, 046/27-30, 2536/2-3, 2536/5 és 2536/8 hrsz-ú ingatlanokat beépítésre szánt különleges területbe kívánja sorolni.
19. A gazdasági kategóriába sorolt 337-339 hrsz-ú ingatlanokat lakó területbe kívánja sorolni.
20. A vízgazdálkodási kategóriába sorolt 0159/3-4, 0160/11, 0152/1-2, 0150/3, /5, /7-8 és 0154/2 hrsz-ú ingatlanokat mezőgazdasági területbe kívánja sorolni.
21. A vízgazdálkodási kategóriába sorolt 0159/4, 0152/2 és 0160/8-9 hrsz-ú ingatlanokat erdő területbe kívánja sorolni.
22. A vízgazdálkodási kategóriába sorolt 0160/8 hrsz-ú ingatlant természetközeli területbe kívánja sorolni.
23. A beépítésre szánt különleges (önkormányzati beruházások) kategóriába sorolt 0409/6 hrsz-ú ingatlant zöld területbe kívánja sorolni.
24. A zöldterület kategóriába sorolt 472/239 és 472/241 hrsz-ú ingatlanokat lakó területbe kívánja sorolni.
25. A magasabb szintű jogszabályoknak (OtrT, OTÉK, szőlőkataszter) való megfelelés érdekében, az érintett ingatlanokat a rendeltetésüknek megfelelő területfelhasználási egységekbe kívánja sorolni.

*Határidő:* azonnal

*Felelős*: dr. Bozsolik Róbert polgármester

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

Irattár

***2. sz. H a t á r o z a t i j a v a s l a t :***

**Bátaszék Város Településrendezési Eszközeinek - Településszerkezeti Terv és Helyi Építési Szabályzat – 2019. évi felülvizsgálata, továbbá az ahhoz készült környezeti értékeléshez beérkezett vélemények elfogadásáról**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel *a katasztrófavédelemről és a hozzá kapcsolódó egyes törvények módosításáról* szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere,

1. *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012. (XI. 8.) Korm. rendelet (a továbbiakban: EljR.) 38. § előírásai alapján a város településrendezési eszközeinek tervezetét véleményeztette az érintett államigazgatási szervekkel, és a partnerekkel. Az EljR. 39. § (2) bekezdése alapján a határozat mellékleteit alkotó véleményeket, az azokra adott tervezői válaszokat, továbbá a partnerségi egyeztetésről készült összegzést és jegyzőkönyvet megismerte, azokat elfogadja,
2. *az egyes tervek, illetve programok környezeti vizsgálatáról* szóló 2/2005. (I. 11.) Korm. rendelet (a továbbiakban: Rendelet) 1. § (2) a) pontjában foglaltak szerint a környezeti vizsgálatot lefolytatta, kikérte a Rendelet 4. § (2) bekezdése alapján a 2. számú mellékletben meghatározott, a környezet védelméért felelős közigazgatási szervek véleményét. A határozat mellékleteit alkotó véleményeket, valamint az azokra adott tervezői válaszokat megismerte, azokat elfogadja.

Mellékletek:

1. *melléklet* - Tervezői válaszok a beérkezett véleményekre (településrendezési eszközök, és környezeti vizsgálat)
2. *melléklet* - A partnerségi egyeztetés összegzése
3. *melléklet* - Lakossági fórum jegyzőkönyve: előzetes tájékoztatás

*Határidő:* azonnal

*Felelős*: dr. Bozsolik Róbert polgármester

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

Irattár